**SEENIORIDE EESTI MEISTRIVÕISTLUSED 2017**

**JUHEND**

**AEG JA KOHT:**  22.-23. juuli 2017, Suuresta

**MÄNGUVORM:**  Löögimäng 36 rada

**OSAVÕTUTASU:** 80 EUR

**VÕISTLUSKLASSID JA HCP PIIRANG:**

* Meesseeniorid (50+)
* Naisseeniorid (50+)
* Meesveteranid (60+)
* Naisveteranid (60+)
* Meesveteranid (65+)

Võistleja vanuseklassi määratlemisel on aluseks tema vanus esimesel võistluspäeval. Võistlusklassi avamiseks on vajalik vähemalt 6 registreerujat. Võistleja maksimaalne HCP võib olla 36.

**OSALEJAD:**

Võistlusest osavõtja peab olema Eesti Vabariigi kodanik, kellel on aktiivne HCP.

Võistlusel saab osaleda maksimaalselt 144 võistlejat. Juhul kui registreerub rohkem võistlejaid, siis langetab võistluskomitee otsuse võistlusele pääsejate osas lähtuvalt võistlejate HCP-st.

**REEGLID:**

Seenioride Eesti Meistrivõistlused mängitakse vastavalt käesolevale juhendile, The R&A, St. Andrews’i poolt kehtestatud rahvusvahelistele golfi reeglitele, EGL-i Hard Card-ile ning kohalikele reeglitele.

**STARDIJÄRJESTUS:**

Esimesel päeval lähetatakse võistlejad rajale loositud järjestuses. Teise päeva stardid toimuvad vastavalt paremusjärjestusele. Võistluskomiteel on õigus vajaduse korral teha muudatused stardijärjestuses.

**VIIGILISED TULEMUSED JA *CUT*:**

Juhul kui esimest kohta jäävad võrdse tulemusega jagama 2 või enam võistlejat, korraldatakse neile vahetult peale võistlusringi võistluskomitee poolt määratud radadel *sudden-death* formaadis *play-off.*

*Play-offi* paremusjärjestuse selgitamisel võetakse aluseks löökide arv *play-off* radadel. Vähima arvu lööke sooritanud mängija saab esimese koha. Suurima arvu lööke sooritanud mängija jääb *play-offis* viimaseks. Juhul kui madalaima tulemuse saavutavad 2 või enam mängijat, siis *play-off* jätkub kuni selgub võitja. Kui võrdse tulemusega langeb välja 2 või enam mängijat, siis nende lõplik paremusjärjestus selgitatakse löögimängu tulemuste järgi põhimõttel parem viimane 18, 9, 6, 3 ja 1.

Juhul kui viik ikka eksisteerib, kasutatakse samasugust 18 raja tagasiarvestust esimesele mänguringile.

Võistlusel ei ole *cut*’i. Kõik võistlejad pääsevad teisele päevale.

**AUTASUSTAMINE:**

Seenioride Eesti Meistrivõistluste arvestuses autasustatakse võistlusklassi 3 parimat meistrivõistluste medaliga.

**REGISTREERIMINE:**

Registreerimine toimub Rae Golfiklubi Golfboxis ([www.suurestagolf.ee](http://www.suurestagolf.ee)) kuni 20.juuli kell 12:00.

Osavõtutasu (80EUR) saab kanda Rae Golf OÜ, Swedbank AS EE952200221065214254 või tasuda kohapeal. Stardijärjekord avaldatakse Rae Golfiklubi kodulehel hiljemalt 21. juuli kell 10:00.

**VÕISTLUSE PEAKOHTUNIK:**  EGKK määratud

**VÕISTLUSKOMITEE:** Võistluse peakohtunik, EGL esindaja, väljaku esindaja